**adidas Originals представи колекцията EQT пролет/лято 2017 с ексклузивно 3D принтиране на макет на култовия модел маратонки**

* **Фенове на adidas и високите технологии наблюдаваха 3D принтиране в реално време в магазин Originals -**
* **X Energy Crew интерпретираха на сливането на технологии и стил -**

**София,** **25.03.2017** – Снощи, adidas Originals представи новата колекция EQT с ексклузивно 3D изживяване в магазина на марката в Mall of Sofia. Партито събра на едно място популярни имена от танцовата сцена, актьори, стилисти, блогъри, инфлуенсъри и запалени колекционери на маратонки. Сред присъстващите се откроиха: актьорите Ники Илиев и Любомир Ковачев, танцовата формация Dance Squad, тв водещата Ирина Денева.

Гостите бяха посрещани от специална музикална селекция събрала в себе си хитове на познатите adidas лица – Pharrell Williams, Rita Ora и Kanye West. Автентичността на adidas Originals днес не е фокусирана в транслиране на миналото в настоящето, а в отношението между минало и бъдеще. А то може да се опише с една дума – технологии. За adidas те са неразделна част от ДНК-то на марката. Интерпретация на сливането на технологии и стил беше изпълнението на брейк денс формацията X Energy Crew.

Присъстващите имаха възможността на видят в реално време 3D принтиране на миниатюра на новия модел спортни обувки, от колекция EQT за сезон пролет/лято 2017. Моделът e получен чрез сканиране на оригиналната маратонка със специален 3D скенер. Принтерът, създал миниатюрата в магазин Originals - Zortrax M200, е обявен за най-добър в категорията си за трета поредна година.

Колекцията на adidas Equipment – EQT дебютира през 1991 г., като гама от спортни обувки и дрехи, която включва само най-съществените елементи, всеки от които само с една специфична функция. И нищо друго. С представянето на EQT започва и пълното преобразяване на бранда. Новата фундаментална философия е предизвестена от ново лого, вдъхновено единствено от Трите Ленти на самите кецове.

През 2017 линията Equipment се завръща, за да отбележи нова ера за EQT. Повторната поява на EQT дава и ново определение за стил. Стил, който не се ръководи от тенденции и мода, а от усещането за цел, функция, качество.

Запомняща се вечер, която показа, как adidas Originals се обърна към миналото си, за да открие, че това, което лежи в основата му, е вечно. Защото само миналото може да призове силата, която да предопредели бъдещето.

Георги Манчев

PR Manager – B+RED

Email: george.manchev@bplusred.com

Tel: +359 88 8576999

**Бележки към редакторите:**

Относно adidas Originals

Вдъхновена от богатото спортно наследство на adidas – една от водещите в света спортни марки и глобален дизайнер и създател на спортно облекло и обувки – adidas Originals е лайфстайл марка основана през 2001. С архива на adidas, като основа, adidas Originals развива наследството на марката чрез отдадеността си към иновацията в продуктите и способността си да филтрира креативността и куража от игрищата и спортните зали през погледа да съвременната младежка култура. Белязана от емблематичното трилистно лого, използвано за първи път през 1972 и подкрепяно от тези, които продължават да оформят и определят съвременната култура, adidas Originals продължава да бъде марка-пионер за спортно облекло предназначено за улицата.

Относно Zortrax M200

Zortrax M200 е произведен в Полша и е едно от най-добрите решения на пазара, що се отнася до FDM технологията (при която обектът се изгражда пласт по пласт от разтопена пластмасова нишка). 3D принтерът може да печата всякакви, понякога много сложни обекти на базата на предварително създаден 3D модел. Моделът може да е направен със софтуер за моделиране или да бъде получен чрез 3D сканиране. Материалите, с които може да се печата, са най-различни по цвят, здравина, пластичност и други свойства.